આવું જ અસલી નદીમાં થાય છે. નદી જે બાજુના કિનારે વહેણ લે એની સામેના કિનારે વહેણ સાવ ધીમું પડી જાય છે એટલે ત્યાં પાણી સાથે આવતો કાંપ અને કચરો તથા રેતી ઠરતા જાય છે. આમ એ બાજુ પુરાતી જાય છે. આમ કરતાં કરતાં વળાંક વધતો વધતો એસને બદલે યુ આકારનો બની જાય છે. યુ આકારના બે વળાંક વચ્ચેની જગ્યા સાવ ઓછી રહે છે. થોડા વખતમાં એ ધોવાઈ જાય તો પાણીનું વહેણ બે વળાંક વચ્ચેની જગ્યાએથી સીધું વહેવા લાગે છે. આમ સમયાંતરે નદીનાં વળાંકો બદલાતાં રહે છે.